Ալֆա Ռոմեոյին զուգահեռ Արամի՝ ձվի դեղնուցի պես դեղին Ֆոլքսվագենն էր գնում: Քանի որ չէր հակացել, թե Քազանջը կանայք որպես ինչ էին հանգուցյալին տուն տանում և այնքան գիտակից մարդ էր, որ գիտեր աշխարհում մարդուն ամենաշատ զայրացնողը (այն էլ այսքան բազմամարդ լինելու դեպքում) հակաճառելն է, նախընտրեց ոչինչ չխոսել: Դրա համար էլ այդ ամբողջ խառնաշփոթի մեջ վստահ լինելու համար, որ իր սիրելին ողջ-առողջ ու լավ է, հնազանդորեն հետևում էր նրան: